
                                                            DECIZIE nr.                                                    PROIECT 
                                                            din xxxxxx 2026

Cu privire la menținerea statutului de persoană juridică 
al Instituțiilor Medico-Sanitare Publice 
Centre de Sănătate din raionul Ștefan Vodă

     Luând act de prevederile Ordinului Ministerului Sănătății nr. 436/2026 „Cu privire la organizarea asistenței medicale primare”, precum și de poziția exprimată de Ministerul Sănătății, potrivit căreia reorganizarea instituțiilor medico-sanitare publice de asistență medicală primară urmează a fi examinată de către fondator în funcție de situația concretă din teritoriu și de interesul public, fără instituirea unei obligații imperative de reorganizare prin fuziune;
     având în vedere că prezenta decizie contribuie la realizarea Direcției Strategice 2 „Asigurarea accesului la servicii publice de calitate în: educație, sănătate, asistență socială, cultură, agrement, tineret, sport și securitate”, Obiectivului Specific 2 „Creșterea accesului la servicii de sănătate calitative” din Strategia de Dezvoltare Durabilă a raionului Ștefan Vodă pentru perioada 2025–2030, aprobată prin Decizia Consiliului raional Ștefan Vodă nr. 2/4 din 31.03.2025;
     în conformitate cu prevederile art. 2–6 din Legea ocrotirii sănătății nr. 411/1995, Legea nr. 315/2022 pentru aprobarea Strategiei naționale de dezvoltare „Moldova Europeană 2030”, Legea nr. 100/2017 privind actele normative;
     în baza prevederilor art. 43 alin. (1) lit. i), q) și r), art. 46 din Legea nr. 436-XVI din 28 decembrie 2006 privind administraţia publică locală, Consiliul raional Ștefan Vodă DECIDE:

1. Se ia act de prevederile Ordinului Ministerului Sănătății nr. 436/2026 „Cu privire la organizarea asistenței medicale primare”, precum și de poziția expusă de Ministerul Sănătății privind reorganizarea instituțiilor medico-sanitare publice de asistență medicală primară.
2. Se menține statutul de persoană juridică al următoarelor Instituții Medico-Sanitare Publice Centre de Sănătate:
· IMSP Centrul de Sănătate Ștefan Vodă;
· IMSP Centrul de Sănătate Talmaza;
· IMSP Centrul de Sănătate Olănești;
· IMSP Centrul de Sănătate Crocmaz.
3. Se pune în sarcina conducerilor instituțiilor medico-sanitare publice menționate și a doamnei Valeria CAUȘNEAN, vicepreședinta raionului responsabilă de domeniul social să întreprindă măsuri pentru:
· consolidarea capacităților instituționale și manageriale;
· atragerea și menținerea personalului medical;
· utilizarea eficientă a resurselor financiare;
· îmbunătățirea calității serviciilor medicale acordate populației;
· implementarea prevederilor Ordinului Ministerului Sănătății nr. 436/2026, în limitele competențelor, cu respectarea statutului juridic existent al instituțiilor medico-sanitare publice.
4. Executarea prezentei decizii se pune în sarcina șefilor instituțiilor medico-sanitare publice menționate și a doamnei Valeria CAUȘNEAN, vicepreședinta raionului responsabilă de domeniul social.

5. Controlul executării prezentei decizii se pune în sarcina Comisiei consultative de specialitate a Consiliului raional Ștefan Vodă pentru protecţie socială, învăţământ, sănătate, cultură, turism, culte, minorităţi, tineret şi sport.
      6. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
      7. Prezenta decizie se publică în Registrul de stat al actelor locale, pe pagina web a Consiliului raional www.stefan-voda.md și se comunică:
· Președintelui raionului Ștefan Vodă;
· Ministerului Sănătății al Republicii Moldova; 
· Companiei Naționale de Asigurări în Medicină; 
· Instituțiilor Medico-Sanitare Publice Centre de Sănătate din raionul Ștefan Vodă; 
· altor autorități interesate, după caz.

